CELEX: 62007CA0502
Language: da
Date: 2009-01-15 00:00:00
Title: Sag C-502/07: Domstolens dom (Anden Afdeling) af 15. januar 2009 — K-1 sp. z o.o. mod Dyrektor Izby Skarbowej w Bydgoszczy (anmodning om præjudiciel afgørelse fra Naczelny Sąd Administracyjny (Republikken Polen)) (Moms — urigtige oplysninger i den afgiftspligtiges momsangivelse — tillægsafgift)

7.3.2009   
            
            
               DA
            
            
               Den Europæiske Unions Tidende
            
            
               C 55/4
            
         Domstolens dom (Anden Afdeling) af 15. januar 2009 — K-1 sp. z o.o. mod Dyrektor Izby Skarbowej w Bydgoszczy (anmodning om præjudiciel afgørelse fra Naczelny Sąd Administracyjny (Republikken Polen))
   (Sag C-502/07) (1)
   
   (Moms - urigtige oplysninger i den afgiftspligtiges momsangivelse - tillægsafgift)
   (2009/C 55/05)
   Processprog: polsk
   Den forelæggende ret
   Naczelny Sąd Administracyjny
   Parter i hovedsagen
   
      Sagsøger: K-1 sp. z o.o.
   
      Sagsøgt: Dyrektor Izby Skarbowej w Bydgoszczy
   Sagens genstand
   Anmodning om præjudiciel afgørelse — Naczelny Sąd Administracyjny — fortolkning af artikel 2, stk. 1 og 2, i Rådets første direktiv 67/227/EØF af 11. april 1967 om harmonisering af medlemsstaternes lovgivning om omsætningsafgifter (EFT L 71, s. 1301), samt artikel 2, artikel 10, stk. 1, litra a), artikel 10, stk. 2, artikel 27, stk. 1, og artikel 33, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — national lovgivning, hvorefter der pålægges en tillægsafgift, såfremt der konstateres urigtige oplysninger i den afgiftspligtiges momsangivelse
   Konklusion
   
               1)
            
            
               Det fælles merværdiafgiftssystem som defineret i artikel 2, stk. 1 og 2, i Rådets første direktiv 67/227/EØF af 11. april 1967 om harmonisering af medlemsstaternes lovgivning om omsætningsafgifter samt i artikel 2, artikel 10, stk. 1, litra a), og artikel 10, stk. 2, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 2004/66/EF af 26. april 2004, er ikke til hinder for, at en medlemsstat i sin lovgivning hjemler en administrativ sanktion, der kan pålægges merværdiafgiftspligtige personer, såsom den »tillægsafgift«, der er hjemlet i artikel 109, stk. 5 og 6, i lov om afgift på goder og tjenesteydelser (ustawa o podatku od towarów i usług) af 11. marts 2004.
            
         
               2)
            
            
               Bestemmelser som dem, der findes i artikel 109, stk. 5 og 6, i lov om afgift på goder og tjenesteydelser, udgør ikke »særlige foranstaltninger«, der fraviger bestemmelserne i sjette direktiv 77/388, med senere ændringer, og som tjener til at undgå visse former for svig eller unddragelse, som omhandlet i dette direktivs artikel 27, stk. 1.
            
         
               3)
            
            
               Artikel 33 i sjette direktiv 77/388, med senere ændringer, er ikke til hinder for opretholdelsen af bestemmelser som dem, der findes i momslovens artikel 109, stk. 5 og 6, i lov om afgift på goder og tjenesteydelser af 11. marts 2004.
            
         
      (1)  EUT C 22 af 26.1.2008.